open-index/open-wikipedia-markdown huggingface dataset:
Սառլա լա Կանեդա (շրջան)

**Սառլա լա Կանեդա** (), շրջան () Ֆրանսիայի Աքվիտանիա երկրամասի  Դորդոն դեպարտամենտում։ Սուպրեֆեկտուրա՝ Սառլա լա Կանեդա։ Շրջանի բնակչությունը 2006 թվականին կազմել է 72&nbsp;873  մարդ։ Բնակչության խտությունը՝ 38 մարդ/կմ²։ Շրջանի տարածքը՝ 1921 կմ²։

## Տես նաև
* Ֆրանսիայի շրջանների ցանկ

## Արտաքին հղումներ
*  Ազգային ինստիտուտի վիճակագրություն- Սարլա լա Կանեդա շրջան 

Կատեգորիա:Ֆրանսիայի շրջաններ
Սուպրունովսկի գյուղական խորհուրդ (այլ կիրառումներ)

**Սուպրունովսկի գյուղական խորհուրդ**, կարող է վերաբերել՝
* Սուպրունովսկի գյուղական խորհուրդ - Ուկրաինայի Սումիի մարզի Բելոպոլսկի շրջանում
* Սուպրունովսկի գյուղական խորհուրդ - Ուկրաինայի Պոլտավայի մարզի Պոլտավայի շրջանում
Սուռյու (այլ կիրառումներ)

**Սուռյու**, կարող է վերաբերել՝
* Սուռյու - գյուղ Էստոնիայի Պյարնումաա նահանգի Սուռյու շրջանում
* Սուռյու - շրջան Էստոնիայի Պյարնումաա նահանգում
Մյուրե (շրջան)

**Մյուրե (շրջան)** (), շրջան () Ֆրանսիայում Միջին Պիրենեյան մարզ երկրամասի շրջաններից մեկն է։ Շրջանի դեպարտամենտ` Վերին Գարոն։ Սուպերֆեկտուրա՝ Մյուրե։ Շրջանի բնակչությունը 2006 թվականին կազմել է 186503 մարդ։ Բնակչության խտությունը կազմում է 114 մարդ/կմ²։ Շրջանի տարածքը կազմում է 1639 կմ²։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* Ազգային ինստիտուտի վիճակագրություն — Մյուրե շրջան 

Կատեգորիա:Ֆրանսիայի շրջաններ
Սուս (այլ կիրառումներ)

**Սուս** անունը կարող է վերաբերել
* Սուս՝ գյուղ Արցախի Հանրապետության Քաշաթաղի շրջանում, ընդգրկված է Սուս համայնքի կազմում (գտնվում է Ադրբեջանի զինված ուժերի վերահսկողության ներքո),
* Սուս՝ համայնք Արցախի Հանրապետության Քաշաթաղի շրջանում, ներառում է նաև Սուս գյուղը,
* Սուս՝ քաղաք Թունիսի նույնանուն վիլայեթում։

*Նաև՝*
* Ներքին Սուս՝ գյուղ Արցախի Հանրապետության Քաշաթաղի շրջանում, ընդգրկված է Սուս համայնքի կազմում (գտնվում է Արցախի Հանրապետությունում տեղակայված Ռուսաստանի Դաշնության զինված ուժերի խաղաղապահ զորակազմի վերահսկողության ներքո)։
Սուստ (այլ կիրառումներ)

**Սուստ**, կարող է վերաբերել՝
* Սուստ - գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում
* Սուստ - համայնք Նիդերլանդների Ուտրեխտ մարզում
The Killers խմբի սկավառակագրություն

Ամերիկյան **[[The Killers]]** ռոք-խմբի **սկավառակագրություն**։
մինի|աջից

## Ալբոմներ
### Ստուդիական ալբոմներ

### Սեփական ալբոմներ

### Ալբոմների հավաքածու

## Ընդլայնված պիեսներ

## Սինգլներ

### Գովազդային սինգլներ

## Այլ չարտերի երգեր

## Հյուրերի հայտնվելը

## Լրացուցիչ երգերի վարկ

## Տեսագրություն
### Վիդեո ալբոմներ

### Երաժշտական տեսահոլովակներ

## Նշումներ

## Ծանոթագրություններ

Կատեգորիա:Սկավառակագրություններ
Սուչժոու (այլ կիրառումներ)

**Սուչժոու**, կարող է վերաբերել՝
* Սուչժոու - քաղաք Չինաստանում, Յզյանսու նահանգում, Չինական մեծ ջրանցքի ափին
* Սուչժոու - քաղաքային շրջան Չինաստանի Անհոյ պրովինցիայում
Էդուարդ Պալասանյան

**Էդուարդ Պալասանյան** (, ), հայ ճարտարապետ-ուրբանիստ։ Պալասանյանն ընդգրկված է ՄԱԿ-ի համաշխարհային մասնագետների ցանկում։

Սոնյա Պալասանյանի ամուսինը։

## Կենսագրություն
Էդուարդ Պալասանյանը ծնվել է Իրանում 1936 թվականին։ Սովորել է Թեհրանի Դավթյան և Ֆիրուզբահրամ դպրոցներում։ 1963 թվականին ավարտել է Թեհրանի համալսարանի ճարտարապետության ֆակուլտետը, 1968 թվականին ստացել է քաղաքաշինության մագիստրոսի կոչում, 1975 թվականին՝ ԱՄՆ Փենսիլվանիայի համալսարանում քաղաքաշինության  և տարածքային զարգացման բնագավառներում փիլիսոփայության դոկտորի աստիճան։

1970 թվականից Իրանում հիմնել և ղեկավարել է ճարտարապետա-քաղաքաշինական խորհրդատվական հիմնարկ։ 1980 թվականին Պալասանյանը ընտանիքի հետ տեղափոխվել է ԱՄՆ։ 1992 թվականին Վաշինգտոնում եղել է Ամերիկայի հայկական համագումարի վարչության նախագահ, 1993-1995 թվականներին` Երևանում Հայաստան համահայկական հիմնադրամի փոխտնօրեն և շինարարական բաժնի պետ, 1996 թվականին՝ Հայաստան Հիմնադրամ ԱՄՆ-ի գործադիր տնօրեն Նյու Յորքում, 1997-1998 թվականներին` Նյու Յորքում Արևելյան Ամերիկայի Հայոց Առաջնորդարանի գործադիր տնօրեն։

## Գործունեություն արվեստի բնագավառում
Պալասանյանը նաև աշխատել է կատարողական արվեստի բնագավառում։ Պարսկաստանում հանդես է եկել որպես արհեստավարժ դերասան  և ներկայացել է Շեքսպիրի («Օթելլո»), Չեխովի («Արջը»), Պրոսփեր Մերիմեի, Լիլիան Հելմանի, Ջոն Բոյնտոն Փրիստլիի պիեսներում, հայկական ազգային և համայնական միջոցառումների ժամանակ ասմունքել է Իրանում, ԱՄՆ-ում, և Անգլիայում։

1995 թվականին Պալասանյանը, կնոջ` նկարիչ-բանաստեղծ Սոնյա Պալասանյանի հետ միասին, Երևանում հիմնել է Նորարար Փորձառական Արվեստի Կենտրոնը (ՆՓԱԿ)։

1995-2009 թվականներին ՀՀ մշակույթի նախարարության հանձնարարությամբ Պալասանյանները ՆՓԱԿ-ի միջոցով Վենետիկի Համաշխարհային Արվեստի Բիենալեներում կազմակերպել են Հայաստանի Հանրապետության տաղավարները։

1998 թվականից Էդուարդ Պալասանյանը հաստատվել է Հայաստանում։ 1998 թվականից, որպես Մայր Աթոռ Սուրբ Էջմիածնի լիազոր ներկայացուցիչ, ղեկավարել է Երևանի Սուրբ Գրիգոր Լուսավորիչ Մայր Եկեղեցու կառուցման աշխատանքները։

2002-2009 թվականներին Պալասանյանը եղել է Երևանի Կասկադ համալիրին կից կառուցվող արվեստի թանգարանի գործադիր տնօրեն և թանգարանի շինարարության ղեկավար (2008-2009 թթ)։

## Ծանոթագրություններ

Կատեգորիա:Իրանահայ ճարտարապետներ
Բագաժիաշթա Առաջին

**Բագաժիաշթա Առաջին** կամ **Ցանբեկուարա** (նախկինում՝ Բոգափոշտա, աբխազերեն՝ Цанбекуара (БаГажәиашҭа I), վրացերեն՝ პირველი ბაგაჟიაშთა, Պիրվելի Բագաժիաշթա), գյուղ Աբխազիայի Գուլրիփշի շրջանում, Գուլրիփշից 7 կմ արևելք։ Գտնվում է ծովի մակարդակից 80 մ բարձրության վրա։

## Բնակչությունը
1959 թվականին, 1-ին Բագափշ-Յաշթա գյուղում, համաձայն մարդահամարի արդյունքների, բնակվում էր 1345 մարդ, հիմնականում հայեր և մասամբ վրացիներ։ 1989 թվականին գյուղն ուներ 1858 բնակիչ, հիմնականում կրկին հայեր և վրացիներ։

Բնակիչներն զբաղվում են ծխախոտի, թեյի, եգիպտացորենի և ցիտրուսների մշակությամբ, բանջարաբուծությամբ, այգեգործությամբ, պտղաբուծությամբ, անասնապահությամբ և մեղվաբուծությամբ։ Գյուղն ուներ հայկական միջնակարգ և տարրական դպրոցներ, գրադարան, մշակույթի տուն, կինոթատրոն և բուժկայան։

Գյուղը հիմնադրել են Տրապիզոնի, Սամսունի և Օրդուի շրջակա գյուղերից եկած հայերը` 1896 թվականին։

## Ծանոթագրություններ

Կատեգորիա:Աբխազիայի գյուղեր
Կատեգորիա:Աբխազիայի հայաբնակ գյուղեր
Առաքել Աֆրիկյանի բնակելի տուն

**Առաքել Աֆրիկյանի բնակելի տուն**, շենք-հուշարձան Երևանի Կենտրոն վարչական շրջանում` Պուշկինի 38 հասցեում։ Ներառված է Կենտրոն վարչական շրջանի պատմության և մշակույթի անշարժ հուշարձանների ցանկում` որպես տեղական նշանակության հուշարձան։

## Պատմություն

Շենքը կառուցվել է 20-րդ դարի սկզբին՝ ճարտարապետ Վասիլի Միրզոյանի նախագծով։

Մինչև 1918 թվականը շենքը պատկանել է Երևանի նշանավոր Աֆրիկյանների տոհմից մեծահարուստ Առաքել Աֆրիկյանին և ծառայել որպես նրա առանձնատուն և հյուրատուն։

Շենքի պատին տեղադրված ցուցանակից տեղեկանում ենք, որ 1918-1920 թվականներին այդ շենքում է ապրել հայ մեծանուն զորավար, Սարդարապատի ճակատամարտի հերոս, ընդհանուր հրամանատար Մովսես Սիլիկյանը։ Մայիսյան հերոսամարտերի ժամանակ հենց այս շենքում է տեղակայված եղել ընդհանուր շտաբը, որտեղից երևանցիները տեղեկություն էին ստանում ռազմաճակատում տիրող իրավիճակի մասին։

Խորհրդային կարգերի հաստատումից հետո շենքն ազգայնացվել է։ Այնուհետև շենքում է գտնվել Գավառական կոմիտեն (Գավառկոմը), Երևանի ցուցադրական թիվ 1 դպրոցը (ներկայիս Նիկոլ Աղբալյանի անվան թիվ 19 հիմնական դպրոցը, որ գտնվում է Տերյան փողոցում)։ Հետագայում շենքը ծառայել է որպես գրասենյակային տարածք։ Մինչև 2017 թ. մայիսը այստեղ է գործել Հայաստանի ազգային կինոկենտրոնը։

Մինչև 1988-1989 թթ շենքում է գործել «Սովետական մանկավարժ» թերթի խմբագրությունը։

Ներկայումս շենքում տեղակայված է «Կերոն» հիմնադրամի գրասենյակը:

## Կառույց

Շենքը երկհարկանի է՝ կառուցված սև տուֆից։ Առաջին հարկի ճակատային մասի ճարտարապետությունը զուսպ է։ Երկրորդ հարկի լուսամուտների միջև կան խոյակներ։ Լուսամուտների վերին՝ խոյակների միջև ընկած հատվածում կան նուրբ զարդաքանդակներ։ Շենքն ունի մեկ մեծ և երկու փոքր պատշգամբներ։ Շենքի ներսում մինչև այսօր էլ պահպանվում են շենքի պատերին ու առաստաղներին արված յուրօրինակ որմնանկարներն ու թվով 6 սալիկապատ բուխարիներ, որոնք պատրաստվել են 20-րդ դարի սկզբին։

## Պատկերասրահ


Աֆրիկյան 2.JPG|Տեսարան Պուշկինի փողոցից
Աֆրիկյան 3.JPG|Շենքի ճակատային տեսարան
Աֆրիկյան 8.jpg
Աֆրիկյան 9.jpg
Աֆրիկյան 4.jpg
Աֆրիկյան 5.jpg
Աֆրիկյան 6.jpg
Աֆրիկյան 7.jpg|Շենքի հետնամասը


### Որմնանկարներ

Աֆրիկյան 12.jpg
Աֆրիկյան 13.jpg
Աֆրիկյան 14.jpg
Աֆրիկյան 15.jpg
Աֆրիկյան 16.jpg
Աֆրիկյան 17.jpg
Աֆրիկյան 18.jpg
Աֆրիկյան 19.jpg
Աֆրիկյան 20.jpg
Աֆրիկյան 21.jpg
Աֆրիկյան 27.jpg
Աֆրիկյան 28.jpg
Աֆրիկյան 29.jpg
Աֆրիկյան 30.jpg
Աֆրիկյան 31.jpg
Աֆրիկյան 32.jpg
Աֆրիկյան 33.jpg
Աֆրիկյան 34.jpg
Աֆրիկյան 38.jpg


### Բուխարիներ

Աֆրիկյան 10.jpg
Աֆրիկյան 11.jpg
Աֆրիկյան 22.jpg
Աֆրիկյան 23.jpg
Աֆրիկյան 24.jpg
Աֆրիկյան 25.jpg
Աֆրիկյան 26.jpg
Աֆրիկյան 35.jpg
Աֆրիկյան 36.jpg
Աֆրիկյան 37.jpg


## Տես նաև
* Կենտրոն վարչական շրջանի պատմության և մշակույթի անշարժ հուշարձանների ցանկ (Երևան)

## Ծանոթագրություններ

Կատեգորիա:Երևանի շենքեր և կառույցներ
Կատեգորիա:Հին Երևան
Կատեգորիա:Երևանի հուշարձաններ
Լորետա Հայրապետյան

**Լորետա Հայրապետյան** (), թատրոնի իրանահայ դերասանուհի։

Աբդոլհոսեյն Նուշինի կինը։

## Կենսագրություն
Լորետա Հայրապետյանը ծնվել է 1911 թվականին Թեհրանում։ Ավարտել է Մոսկվայի պետական համալսարանի թատերական ֆակուլտետը։ Թատրոնում հանդես է եկել 1935 թվականին «Օթելլո» ներկայացմամբ։ 15 տարեկան հասակում խաղացել է Սաթենիկ Աղաբաբյանի բեմադրած ներկայացման մեջ։ Պրոֆեսիոնալ դերասանական գործունեությունը սկսել է Հայկ Գարագաշի օգնությամբ։ Մահմուդ Զահերեդդինի թատերախմբում խաղացել է մի շարք ներկայացումներում։

1952 թվականին Հայրապետյանը մեկնել է Ֆրանսիա, ապա` Մոսկվա, 1962 թվականին վերադարձել է Իրան, «Քյասրաի» թատրոնում բեմադրել է և հանդես է եկել «Անմեղ մեղավորներ», «Գիշերային արկած», «Կատուն շիկացած տանիքում» պիեսներում։

Լորետա Հայրապետյանի թատերական գործունեության 50-ամյա տարելիցին Թեհրանում բացվել է «Խաչմերուկ» թատերասրահը։

1983 թվականին Հայրապետյանը մեկնել է Վիեննա, որտեղ էլ մահացել է 1998 թվականին։

## Ներկայացումներ
* «Ամուսնություն իտալական ձևով»
* «Էդիպ արքան» 
* «Էժենի Գրանդե» 
* «Տիկին Վայնդերմիրի հովհարը» 
* «Կապույտ թռչուն»
* «Մետաքսյա շապիկ»
* «Վենետիկցի վաճառականը»
* «Տոպազ»
* «Գազի ճրագ»
* «Երկու դահլիճ»
* «Վոշմգիրի ճակատագիրը»
* «Կարմիր շինելով»
* «Անմեղ մեղավորներ»
* «Վելպեն»
* «Սերն ու պատահականությունը»
* «Հարցաքննող մարդիկ»

## Ֆիլմեր
* «Մահապատժի գիշեր»
* «Այրող զգացում»
* «Ժխոր»
* «Երջանկաբեր բազեն»
* «Դիվային ձորի գաղտնիքները» 
* «Ազնվականների հետ»

## Հեռուստասերիալ
* «Խոսրով Միրզա 2-րդ», 1977

## Ծանոթագրություններ

Կատեգորիա:20-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Իրանահայ դերասանուհիներ
Կատեգորիա:Մոսկվայի պետական համալսարանի շրջանավարտներ
Այս ամբողջ աշխարհը

**«Այս ամբողջ աշխարհը»** (), ամերիկյան մելոդրամա Նիկոլա Յունի համանուն գրքի հիման վրա, ռեժիսոր Ստելլա Մեգի։ Գլխավոր դերերում են Ամանդլա Սթենբերգը և Նիք Ռոբինսոնը։ Պրեմիերան ԱՄՆ-ում կայացել է 2017 թվականի մայիսի 19-ին։

## Սյուժե
Ֆիլմը պատմում է խելացի ու հետաքրքրասեր Մեդիի և Օլիի անհավանակ սիրո պատմությունը։ Մեդիին հուսահատորեն ցանկանում է վայելել կյանքի հաճույքները, սակայն հիվանդության պատճառով ստիպված է ամբողջ օրը տանն անցկացնել։

## Դերերում
* Ամանդլա Սթենբերգ - Մեդդի Ուիթիեր
* Նիք Ռոբինսոն - Օլլի Բրայթ
* Անիկա Նոնի Ռոուզ - բժիշկ Ուիթիեր
* Անա դե լա Ռեգերա - Կառլա
* Թեյլոր Խիկսոն - Կարա Բրայթ

## Նկարահանումներ
Նկարահանումները սկսել են 2016 թվականի սեպտեմբերի 6-ին Բրիտանական Կոլումբիայում՝ Վանկուվեր քաղաքում։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2017 դրամա ֆիլմեր
Կատեգորիա:2017 ֆիլմեր
Կատեգորիա:MGM ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Լոս Անջելեսում նկարահանված ֆիլմեր
Կատեգորիա:Վանկուվերում նկարահանված ֆիլմեր
Կատեգորիա:Վեպերի էկրանավորումներ
Կատեգորիա:Ֆիլմեր դեռահասների համար
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Արսեն Մինասյան

**Արսեն Խաչատուրի Մինասյան** (, 1906, Ռաշթ, Իրան - 1977, Ռաշթ, Իրան), իրանահայ բարերար, դեղագետ, գիտնական, գյուտարար։ Դեղագործության դոկտոր։ 1954 թվականին Գիլանում հիմնադրել է Իրանի առաջին ժամանակակից առողջարանը։

## Կենսագրություն
Արսեն Մինասյանը ծնվել է 1906 թվականին Իրանի Ռաշթ քաղաքում։ Սովորել է տեղի միջնակարգ դպրոցում։ Մասնագիտական գործունեությունն սկսել է որպես բուսաբույժ, պատրաստել է բուսական դեղեր, որոնք անվճար բաժանել է աղքատներին։ Երկրորդ համաշխարհային պատերազմի տարիներին Գիլանում օգնել է Ռաշթի և շրջակա գյուղերի բնակչությանը։ Ապրել է Ղազվինում։ Ռաշթում հիմնադրել է իրանի առաջին շուրջօրյա «Քարուն» դեղատունը։ Ռաշթ քաղաքում հիմնադրել և ղեկավարել է ծերանոց։

Մահացել է 1977 թվականին Ռաշթում։

## Անդամակցություն
* Գիլանի դեղագործների միության անդամ
* Ռաշթի հայկական առաջնորդարանի եկեղեցու խորհրդի անդամ

## Հիշատակ
Յուրաքանչյուր տարի, դեղագործության օրվա կապակցությամբ, Գիլանի քաղաքների դեղագործները հարգանքի տուրք են մատուցում Արսեն Մինասյանի հիշատակին և համախմբվելով, դեղեր են ուղարկում նահանգի կենտրոն` Ռաշթ քաղաքի հաշմանդամների պանսիոնատ։

## Ծանոթագրություններ

## Արտաքին հղումներ
* 

Կատեգորիա:Իրանահայ բժիշկներ
Կատեգորիա:Իրանահայ բարերարներ
Կատեգորիա:Իրանահայ գյուտարարներ
Կատեգորիա:Հայ գիտնականներ
Կատեգորիա:Հայ դեղագործներ
Պաիսի Խիլենդարցի

**Պաիսի Խիլենդարցի** (, , ), բուլղարացի լուսավորական, բուլղարական ուղղափառ եկեղեցու սուրբ, Կոստանդնուպոլսի տիեզերական պատրիարքության աբեղա, *«Սլավոնաբուլղարական պատմություն»* աշխատության հեղինակը։

Պայսի Հիլենդարցին կարևոր նշանակություն է ունեցել բուլղար ժողովրդի մշակութային կյանքում։ Համարվում է ազգային վերածննդի հիմնադիրներից մեկը, ով կոչ էր անում ազատել Բուլղարիան օսմանյան լծից։

## Կենսագրություն
Պաիսի Խիլենդարցու կենսագրական տեղեկությունները մեզ են հասել իր իսկ հեղինակային աշխատությունից, որը կոչվել է *«Սլավոնաբուլղարական պատմություն»*։ Ամենայն հավանականությամբ նա ծնվել է 1772 թվականին Բանսկոյում։ Նրա ծնողները սերում էին հենց այդ գյուղից։ Հայտնի է, որ Պայսին չի ստացել որևէ կրթություն և ընտրելով հոգևոր ուղին 1745 թվականին մեկնել է Հունաստան։ Այնտեղ նա դարձել է Խիլանդար վանքի վանականներից մեկը։

Եղել է Կոստանդնուպոլսի տիեզերական պատրիարքության աբեղա։ Իր կյանքի ողջ ընթացքում գրի է առել Բուլղարիայի պատմությունը և այն ավարտել է 1745 թվականին՝ Հունաստանում՝ Զողրաֆի վանքում։

Բուլղար ժողովրդի պատմությունը վավերագրորեն գրի առնելու համար նա եղել է նույնիսկ Գերմանիայում։ Ակտիվորեն մասնակցել է Բուլղարիայի հակաթուրքական ապստամբություններին։ Մահացել է 1773 թվականին։

## Ստեղծագործություններ
Պաիսի Խիլենդարցին իր ստեղծագործություններում ներկայացրել է բուլղարացի ժողովրդի անցումը միջնադարյան խառնակ ժամանակաշրջաններից դեպի ազգային վերածննդի և ազատագրական պայքարի ժամանակներ։ Նա բազմիցս հորդորել է պայքարել հանուն ազատության և ընդդեմ թուրքական տիրապետության։ Նրա գլխավոր աշխատությունը *«Սլավոնաբուլղարական պատմություն»-*նն է, որի բովանդակության հիմքում ընկած է հայրենասիրությունը։ Գրքում հեղինակն իր մտահոգությունն է հայտնել սեփական ժողովրդի ապագայի համար և հորդորել է բուլղարացիներին ոտքի կանգնել և զինված պայքարի միջոցով ազատագրել Բուլղարիան օտարի լծից։ Նա կարևորել է ազգանվեր գործունեությունը և որպես օրինակ ներկայացրել Կյուրեղ և Մեթոդիոս եղբայրների գործունեությունը։

Գրքի ամենահայտնի տողերն են․

## Ծանոթագրություններ

## Գրականություն
* Паисий Хилендарски и неговата епоха. София, 1962.
* Никитин С. А. Паисий Хилендарский и современная ему южнославянская историография // Славянское источниковедение. М., 1965.
* Конобеев В. Д. Българското националноосвободително движение. Идеология, программа, развитие. София, 1972.

Կատեգորիա:Բուլղարացի արձակագիրներ
Կատեգորիա:Բուլղարացի պատմաբաններ
Կատեգորիա:Օսմանյան կայսրության գրողներ
Կատեգորիա:Բուլղարացի գրողներ
Կատեգորիա:Կաթոլիկ եկեղեցու սրբեր
Կատեգորիա:Անձինք մետաղադրամների վրա
Կատեգորիա:Անձինք նամականիշերի վրա
Սալխինո

**Սալխինո** կամ **Լակիրխա** (աբխազերեն՝ Лакырха, վրացերեն՝ სალხინო), գյուղ Աբխազիայի Գագրայի շրջանում, Փսոու գետի հովտում։ Գտնվում է Գագրայից 32 կմ հեռավորության և ծովի մակարդակից 150 մ բարձրության վրա։

## Բնակչությունը
1959 թվականին գյուղն ուներ 203 բնակիչ, հիմնականում հայեր։ 1989 թվականին, գյուղում ապրում էր 122 մարդ, կրկին հիմնականում հայեր։

1992 թվականին, Աբխազիայի կառավարության որոշմամբ, գյուղը վերանվանվել է Լակիրխա։

## Ծանոթագրություններ

Կատեգորիա:Աբխազիայի գյուղեր
Կատեգորիա:Աբխազիայի հայաբնակ գյուղեր
Չինաստանում ՅՈՒՆԵՍԿՕ-ի Համաշխարհային ժառանգության ցանկ

Միավորված ազգերի Կրթության, գիտության և մշակույթի կազմակերպության (ՄԱԿԳՄԿ՝ ՅՈՒՆԵՍԿՕ) Համաշխարհային ժառանգության ցանկում երկրորդ տեղը զբաղեցնում է Չինաստանը։ 1985 թվականի դեկտեմբերի 12-ին միանալով «Համաշխարհային մշակութային և բնական ժառանգության պաշտպանման կոնվենցիային»՝ այն ներկայացնում է Համաշխարհային ժառանգության 50 օբյեկտներ, որոնցից 35-ը մշակութային վայրեր էին, 11-ը՝ բնական, և 4-ը՝ խառը (բնական և մշակութային)։ 2017 թվականի դրությամբ Չինաստանի տարածքում ևս 61 օբյեկտ ներգրավված է Համաշխարհային ժառանգության ցանկում։

Չինաստանի ամենաարժեքավոր և հարուստ զբոսաշրջային աղբյուրների հիմնական մասը ներառված է այս ցանկում։

## Ցանկ
Տվյալ աղյուսակում տեղանքներն ընդգրկված են Համաշխարհային ժառանգության կողմից դասակարգված ձևով՝ ըստ հերթականության։



### Օբյեկտների աշխարհագրական դասավորվածություն



## Թեկնածու օբյեկտների ցանկ
Աղյուսակում տեղանքներն ընդգրկված են ըստ հերթականության։ Այս ցանկում այն վայրերն են, որոնք ներկայացված են Չինաստանի կառավարության կողմից՝ որպես թեկնածու օբյեկտներ։ Դրանք պետք է ընդգրկվեն Համաշխարհային ժառանգության ցանկում։

### Օբյեկտների աշխարհագրական դասավորվածություն

## Տես նաև
* Միավորված ազգերի Կրթության, գիտության և մշակույթի կազմակերպություն
* Համաշխարհային ժառանգություն
* Եվրոպայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
* Ասիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
* Հյուսիսային Ամերիկայում Համաշխարհային ժառանգության օբյեկտների ցանկ
* Հարավային Ամերիկայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
* Օվկիանիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ

## Ծանոթագրություններ

## Արտաքին հղումներ
* China — UNESCO World Heritage Centre 
* Official centre website
* Official sites website
* Official UNESCO World Heritage Centre website

Կատեգորիա:Համաշխարհային ժառանգության ցանկեր
*
Ախալշեն (Աբխազիա)

**Ախալշեն** (Ափրա, մինչ 1944 թվականը` Անդրեևկա, վրացերեն՝ ახალშენი), գյուղ Աբխազիայի Սուխումի շրջանում, Սուխումից 20 կմ հյուսիս-արևելք։ Գտնվում է Սև ծովից 13 կմ հեռավորության և ծովի մակարդակից 480 մ բարձրության վրա։

## Բնակչությունը
1959 թվականի տվյալներով գյուղն ուներ 397 բնակիչ, հիմնականում հայեր, վրացիներ և հույներ : 1968 թվականին գյուղում ապրում էր 432 մարդ, իսկ 1989 թվականի տվյալներով, գյուղն ուներ 288 բնակիչ։

Բնակիչներն զբաղվում են ծխախոտի, եգիպտացորենի, թեյի մշակությամբ, պտղաբուծությամբ, անասնապահությամբ և շերամապահությամբ։ Գյուղն ուներ վրացական ութամյա դպրոց և բուժկայան։

Գյուղը հիմնադրել են հույները` 1880 թվականին։ Հայերը եկել են Տրապիզոնի շրջակա գյուղերից` 1894 թվականին։

## Ծանոթագրություններ

Կատեգորիա:Աբխազիայի գյուղեր
Կատեգորիա:Աբխազիայի հայաբնակ գյուղեր
Ախալսոփելի (Աբխազիա)

**Ախալսոփելի** (մինչ 1943 թվականը` Նայդորֆ,  , Նոր գյուղ), գյուղ Աբխազիայի Սուխումի շրջանում, Սուխումից 12 կմ արևելք։ Գտնվում է ծովի մակարդակից 160 մ բարձրության վրա։

## Բնակչությունը
1959 թվականի տվյալներով, գյուղն ուներ 794 բնակիչ, հիմնականում հայեր։ 1970 թվականին, գյուղն ուներ մոտ 900 բնակիչ, որից 600-ը` հայեր։ Բնակվում էին նաև վրացիներ և էստոնացիներ։ 1989 թվականին գյուղում ապրում էր 864 մարդ, հիմնականում հայեր։

Բնակիչներն զբաղվում են ծխախոտի, եգիպտացորենի, թեյի, ցիտրուսների, բանջարաբոստանային կուլտուրաների մշակությամբ և անասնապահությամբ։ Գյուղն ուներ միջնակարգ դպրոց` հայկական բաժանմունքով, մշակույթի տուն և բուժկայան։

Գյուղը հիմնադրել են գերմանացիները` XIX դարի սկզբին։ Հայերը եկել են Օրդուից, Տրապիզոնից և Ջանիկից` Մեծ եղեռնի նախօրյակին։

## Ծանոթագրություններ

Կատեգորիա:Աբխազիայի գյուղեր
Կատեգորիա:Աբխազիայի հայաբնակ գյուղեր
Ազանթա

**Ազանթա** ( աբխազերեն՝ Азанта, վրացերեն՝ აზანთა), գյուղ Աբխազիայի Գուլրիփշի շրջանում, Գուլրիփշից 42 կմ հյուսիս-արևելք։ Գտնվում է ծովի մակարդակից 640 մ բարձրության վրա։

## Բնակչությունը
1959 թվականին գյուղն ուներ 121 բնակիչ, հիմնականում հայեր և վրացիներ։ 1968 թվականին՝ 584 բնակիչ` հիմնականում հայեր, իսկ 1989 թվականի տվյալներով, գյուղում ապրում էր 10 մարդ։

Բնակիչներն զբաղվում են ծխախոտի, եգիպտացորենի մշակությամբ, պտղաբուծությամբ, անասնապահությամբ և մեղվաբուծությամբ։ Գյուղն ուներ հայկական ութամյա դպրոց, ակումբ, գրադարան և բուժկայան։

Ազանթան վերաշինել են Տրապիզոնից և Օրդուից ներգաղթած հայերը` 1902 թվականին։

## Ծանոթագրություններ

Կատեգորիա:Աբխազիայի գյուղեր
Կատեգորիա:Աբխազիայի հայաբնակ գյուղեր
Գոտլոբ Ֆրեգե

**Գոտլոբ Ֆրեգե** (լրիվ անունը՝ Ֆրիդրիխ Լյուդվիգ Գոտլոբ Ֆրեգե, , ), գերմանացի տրամաբան, փիլիսոփա, մաթեմատիկոս։

Եղել է Ենայի համալսարանի պրոֆեսոր (1879–1918)։ Մաթեմատիկական տրամաբանության հիմնադիրներից է։ «Գաղափարագրություն» աշխատությունում (1879) առաջին անգամ սահմանել է պրեդիկատների տրամաբանության հիմնական գաղափարները, մասնավորապես՝ քվանտորները։ «Թվաբանության հիմնական օրենքներ» աշխատությունում (հ․ 1–2, 1893–1903) տրամաբանության գաղափարների հիման վրա կառուցել է ձևայնացված թվաբանության համակարգ։

Ֆրեգեի աշխատությունները վճռական դեր են խաղացել լոգիցիզմի հիմնավորման և զարգացման գործում։ Ֆրեդեի համակարգում Բերտրան Ռասելի հայտնաբերած հակասությունները կարևոր դեր են խաղացել բազմությունների տեսության պարադոքսների վերլուծության համար։ Հոտլոբ Ֆրեգեն նաև տրամաբանական իմաստաբանության հիմնադիրներից է։

## Գրականություն
* Стяжкин Н․ И․, Формирование математической логики, М․, 1967․

## Ծանոթագրություններ

Կատեգորիա:19-րդ դարի գերմանացի մաթեմատիկոսներ
Կատեգորիա:19-րդ դարի փիլիսոփաներ
Կատեգորիա:20-րդ դարի գերմանացի մաթեմատիկոսներ
Կատեգորիա:20-րդ դարի տղամարդ գրողներ
Կատեգորիա:20-րդ դարի փիլիսոփաներ
Կատեգորիա:Գերմանացի մաթեմատիկոսներ
Կատեգորիա:Գերմանացի փիլիսոփաներ
Կատեգորիա:Գիտության փիլիսոփաներ
Կատեգորիա:Գյոթինգենի համալսարանի շրջանավարտներ
Կատեգորիա:Ենայի համալսարանի շրջանավարտներ
Կատեգորիա:Մաթեմատիկայի փիլիսոփաներ
Կատեգորիա:Մաթեմատիկոսներ այբբենական կարգով
Կատեգորիա:Փիլիսոփաներ այբբենական կարգով
Կատեգորիա:Բազմությունների տեսության մասնագետներ
Կապարի (II) նիտրատ

**Կապարի (II) Նիտրատ** Рb(NO3)2, քիմիական բանաձևով անօրգանական միացություն է։ Այն հանդիպում է որպես անգույն բյուրեղ կամ սպիտակ փոշի։ Ի տարբերություն շատ այլ կապարի (II) աղերի, այն լուծվում է ջրում։

Հայտնի է դեռ Միջին դարերից **plumb dulcis** անվամբ։ Կապարի Նիտրատի արտադրությունը ազոտական թթվում մետաղական կապարից կամ կապարի օքսիդից փոքրածավալ էր։ Նպատակն էր դրա անմիջական օգտագործումը այլ կապար պարունակող միացություններ արտադրելու համար։

19-րդ դարում, կապարի (II) նիտրատը սկսվեց արտադրվել Եվրոպայում ու Ամերիկայում առևտրային նպատակներով։ Պատմականորեն, դրա հիմնական կիրառությունն էր գունանյութերի ու կապարային ներկերի համար հումքը, սակայն այդպիսի ներկերը փոխարինվել են ավելի քիչ թունավոր ներկերով, որոնց հիմնական բաղադրիչն է տիտանի երկօքսիդը։

Կապարի (II) նիտրատը թունավոր օքսիդիչ է և դասակարդվել է որպես մարդկանց համար քաղցկեղածին նյութ։ Այս պատճառով այն պետք է պահպանվի և մշակվի համաձայն համապատասխան ապահովության կանոնների` այն ներշնչելը կամ դրա հետ փոխազդելը կանխելու համար։

### Կառուցվածք
[մինի|300x300փքս|Բյուրեղային կառուցվածք [1,1,1] հարթության վրա](https://hy.wikipedia.org/wiki/%D5%8A%D5%A1%D5%BF%D5%AF%D5%A5%D6%80:LeadNitrateCrystalStructure.png)
Պինդ կապարի նիտրատի կառուցվածքը հայտնաբերվել է նեյտրոնային դեֆրակցիայի միջոցով։

## Ծանոթագրություններ

## Արտաքին հղումներ
* 
* 
* 
* 
* 

Ապահովության տեղեկատվական թերթիկներ
* MSDS for lead nitrate, PTCL, Oxford University 
* &nbsp;
* MSDS for lead nitrate, Science Stuff Inc
* [MSDS for lead nitrate, Iowa State University](http://avogadro.chem.iastate.edu/MSDS/Pb(NO3)2.htm) 
* MSDS for lead nitrate, NIST

Կատեգորիա:Կապարի աղեր
Կատեգորիա:Նիտրատներ
Բահիա Հարիրի

**Բահիա Հարիրի** (արաբերեն։ بهية الحريري, ծնվ. ), լիբանանցի քաղաքական գործիչ և Լիբանանի նախկին վարչապետ Ռաֆիկ Հարիրիի քույրը։ Նրա երկրորդ եղբայրը Շաֆիք Հարիրին է։

## Վաղ կյանքը և կրթություն
Բահիա Հարիրին ծնվել է 1952 թվականին Սայդայում, Լիբանան։ Հարիրին ծնվել է համեստ սուննիների ի ընտանիքի։ Ունի երկու եղբայր Շաֆիք և Ռաֆիկ Հարիրիները։ 1970 թվականին ավարտել է մանկավարժական ակադեմիան։

## Կարիերա
Հարիրին որպես ուսուցիչ Սայդայում և Հարավային Լիբանանում աշխատել է կրթություն ստանալուց անմիջապես հետո՝ մինչև 1979 թվականը։ Նա ղեկավարել է Սայդայի Հարիրի հիմնադրամը, որը հիմնադրվել էր իր եղբոր՝ Ռաֆիկ Հարիրիի կողմից 1979 թվականին։ Հիմնադրամը հանդիսանում է կարևոր կրթական ու բարեգործական հաստատություն։ Նա նաև Հարիրիի-Սայիդ հիմնադրամի վարչական խորհրդի նախագահն է։

1992 թվականին Հարիրին ընտրվել է Լիբանանի խորհրդարանի անդամ։ Նա 1996 և 2000 թվականին նույն պաշտոնում վերընտրվել է։ 2008 թվականի հուլիսից մինչև 2009 թվականի նոյեմբերը նա եղել է կրթության նախարար։

Նա խորհրդարանի անդամ է վերընտրվել 2009 թվականի հունիսին։ Ներկայում նա գլխավորում է Լիբանանի խորհրդարանի կրթության և մշակույթի հանձնաժողովը, ինչպես նաև նա արտաքին հարաբերությունների և ներգաղթի հարցերով խորհրդարանական հանձնաժողովի անդամ է։ Հանդիսանում է նաև ՅՈՒՆԵՍԿՕ-ի բարի կամքի դեսպան։ Ղեկավարել է Բարձրագույն կրթության հարցերով Իսլամական կազմակերպությունը։

1992 թվականից Հարիրին Լիբանանի Ամերիկյան համալսարանի հոգաբարձուների խորհրդի անդամ է։

## Անձնական կյանք
Բահիա Հարիրին ամուսնացած է Մուստաֆա Հարիրիի հետ (որը հանդիսանում է նաև նրա զարմիկը)։ Նրանք ունեն 4 երեխա. Նադեր (ծնվ. 1969), Ղինա, Ահմադ (սեռ. 1982) և Օլաա։

## Ծանոթագրություններ

## Արտաքին հղումներ
* Biography of Bahia Hariri - UNESCO

Կատեգորիա:Բեյրութի ամերիկյան համալսարանի շրջանավարտներ
Կատեգորիա:Լիբանանի քաղաքական գործիչներ
Կատեգորիա:ՅՈՒՆԵՍԿՕ-ի բարի կամքի դեսպաններ
Քամիլյա Ջուբրան

**Քամիլյա Ջուբրան** (), պաղեստինցի երգչուհի, երգերի հեղինակ և երաժիշտ։

## Կենսագրություն
Քամիլյա Ջուբրանը ծնվել է Աքքայում 1963 թվականին՝ պաղեստինցի ծնողների ընտանիքում։ Նրա հայրը՝ Էլիասը, երաժշտության ուսուցիչ էր և պաղեստինյան երաժշտական ավանդական գործիքներ ստեղծող էր (ինչպիսին, օրինակ, ուդն է)։ Նրա եղբայրը՝ Հալեդը, նույնպես երաժիշտ է։ Ջուբրանը և նրա ընտանիքը նկարահանվել են *Telling Strings* (2007) վավերագրական ֆիլմում, որտեղ ներկայացվել է սերունդների տարբերությունները և Իսրայելում մշակութային ինքնությունը։

Նա 1981 թվականին տեղափոխվել է Երուսաղեմ՝ տեղի հրեական համալսարանում սոցիալական աշխատանք ուսումնասիրելու համար։ 2002 թվականին նա տեղափոխվել է Եվրոպա։

## Կարիերա
Ջուբրանը նվագում է ուդ, քանոն, և այլ երաժշտական գործիքներ։ 1982-2002 թվականներին նա եղել է Սաբրին արաբական երաժշտական խմբի առաջատար երգչուհին, որը հիմնադրվել է գրավված Արևելյան Երուսաղեմում։ 2002 թվականից նա ակտիվորեն շրջագայում է միայնակ և համագործակցում է եվրոպական տարբեր երաժիշտների հետ, այդ թվում՝ Վերներ Հասլերի հետ։

## Սկավառակգրություն
**Սաբրին**
* *Dukhan al-Barakin* (1984)
* *Mawt al-Nabi* (1988)
* *Jayy al-Hamam* (1994)
* *Ala Fein* (2000)

**Սոլո**
* *Wameedd* (2006)
* *Wanabni* (2010)
* *Makan* (2009)
* *Nhaoul*' (2013)

## Ծանոթագրություններ

Կատեգորիա:Երուսաղեմի հրեական համալսարանի շրջանավարտներ
Կատեգորիա:Պաղեստինցի երաժիշտներ
Կատեգորիա:Պաղեստինցի երգիչներ
Կատեգորիա:Պաղեստինցի կոմպոզիտորեր
Լիանա Բադր

**Լիանա Բադր** (), պաղեստինցի նովելիստ և պատմվածքներ գրող։

## Կենսագրություն
Նա նովելիստ, գրող, լրագրող, բանաստեղծ և ֆիլմերի ռեժիսոր է։ Մեծացել է Երիքովում։ Սովորել է Հորդանանի համալսարանում։ Ավարտել է Բեյրութի արաբական համալսարանը փիլիսոփայության և հոգեբանության բակալավրի աստիճանով։ Լիանան սովորել է Լիբանանի համալսարանում, իսկ մագիստրոսի աստիճան ստացել է BierZeit համալսարանից։ Ապրել է Բեյրութում և որպես խմբագիր աշխատել է Al Hurriyya-յում։

1982 թվականին տեղափոխվել է Դամասկոս, ապա Թունիս, և Ամման։ Վերադարձել է Պաղեստին 1994 թվականին։

Նա աշխատել է Պաղեստինի մշակույթի նախարարությունում (ՊՄՆ) որպես արվեստի գլխավոր տնօրեն։ Եղել է *Dafater Thaqafiyya-յի խմբագիր*

## Աշխատություններ
* بوصلة من أجل عباد الشمس: رواية ؛ شرفة على الفاكهاني : قصص (Compass of the Sunflower) دار الثقافة الجديدة, 1989
* جحيم ذهبي: قصص (Hell of Gold: stories), دار الاداب،, 1991
*نجوم أريحا (Jericho Stars), دار الهلال،,1993
* زنابق الضوء (Lillies light) 1998 دار شرقيات للنشر واالتوزيع,

### Անգլերեն աշխատություններ
**A compass for the sunflower*, Women's Press, 1989, 
*
**The Stars of Jericho*, 1993
**The Eye of the Mirror*, Translator Samira Kawar, Garner, 1994, ; Garnet, 2008, 

### Անթոլոգիաներ
*
*
*

## Ֆիլմագրություն
**Fadwa: A Tale of  a Palestinian Poetess*. 52 min, 1999.
**Zeitounat*. 37 min, 2000.
**The Green Bird*. 37 min, 2002.
**Siege ( A Writer's Diary)*. 33 min. 2003
**The Gates are Open. Sometimes!* 2006. 42 min.
**A match on Thursday Afternoon*. 2006. 3 min.
**Al QUds – My City *. 2010. 52 min

## Ծանոթագրություններ

## Աղբյուրներ
*
*

## Արտաքին հղումներ
*"Interview with Liana Badr" , *Nisi Magazine*, Moa Geistrand, 26 September 2010
*"Liana Badr Eye of the Mirror", *Art and Politics Now*, January 31, 2010
*"The Mothers of the Intifada in Liana Badr's Eye of the Mirror", *The South Atlantic Quarterly*, Volume 102, Number 4, Fall 2003, pp.&nbsp;809–823

Կատեգորիա:Պաղեստինցի գրողներ
Կատեգորիա:Հորդանանի համալսարանի շրջանավարտներ
Կատեգորիա:Պաղեստինցի կին գրողներ
Կատեգորիա:Արաբալեզու բանաստեղծներ
Կատեգորիա:Կին վիպասաններ
Կատեգորիա:Կին սցենարիստներ
Ամբարիխուցա

**Ամբարիխուցա** (նախկինում՝ Փերջանկա, աբխազերեն՝ Амбарыхәыҵа, վրացերեն՝ ამბარიხუწა), գյուղ Աբխազիայի Սուխումի շրջանում, Գումիստա գետի աջ ափին, Սուխումից 23 կմ հյուսիս։ Գտնվում է ծովի մակարդակից 700 մ բարձրության վրա։

## Բնակչությունը
1959 թվականի տվյալներով, գյուղն ուներ 651 բնակիչ, հիմնականում հայեր, իսկ 1970 թվականին, գյուղի բնակչության թիվը 863 էր։ 1989 թվականին գյուղում ապրում էր 531 մարդ` կրկին հայեր։

Բնակչությունն զբաղվում է ծխախոտի և մերձարևադարձային կուլտուրաների մշակությամբ, այգեգործությամբ, անասնապահությամբ և շերամապահությամբ։ Հացահատիկային կուլտուրաներից մշակում են եգիպտացորեն։ Գյուղն ուներ տարրական և ութամյա դպրոց, ակումբ, գրադարան և բուժկայան։

Բնակիչները եկել են Սամսունից` 1882 թվականին։

## Ծանոթագրություններ

Կատեգորիա:Աբխազիայի գյուղեր
Կատեգորիա:Աբխազիայի հայաբնակ գյուղեր
Սուվա (այլ կիրառումներ)

**Սուվա**, կարող է վերաբերել՝
* Սուվա - Ֆիջիի մայրաքաղաք
* Սուվա - գյուղ Ճապոնիայում
Թոմ Դենիս

**Թոմաս Արթուր Դենիս** (), անգլիացի պրոֆեսիոնալ սնուկերիստ և անգլիական բիլիարդ խաղացող։

## Կարիեիա
Դենիսը հասել է մինչև եզրափակիչ 1927, 1929, 1930 և 1931 թվականների աշխարհի առաջնությունների ժամանակ, սակայն ամեն անգամ նրան հաղթել է Ջո Դևիսը։ Հաղթանակին նա ամենամոտը կանգնած է եղել 1931 թվականին, երբ մրցույթի միակ մասնակիցները նրանք էին։ Խաղը տեղի է ունեցել իր սեփական փաբի սենյակներից մեկում։ Սկզբում Դենիսը հաղթել է 14-10 և 19-16 հաշիվներով, այնուհետև պարտվել 21-25 հաշվով։ Դրանից հետո նա մրցել է ևս երկու մրցաշարերում՝ վերջին անգամ մրցաշարերում հայտնվելով 1933 թվականին։ Նա մասնակցել է նաև 1927 թվականի մրցաշարին՝ կրկին պարտվելով Դևիսին 11-20 հաշվով։ 1931 թվականի իր պարտությունից հետո նա այլևս չի հայտնվել եզրափակչում, կիսաեզրափակչում պարտվել է Կլարկ ՄաքԿոնաչիին և Վիլի Սմիթին։

Դենիսը ստիպված է եղել լքել 1936 թվականի սնուկերի աշխարհի առաջնությունը աջ աչքի վիրահատություն ունենալուց հետո։

Նա ունի երեք տղա՝ Թոմաս Լեսլի, Վիլիամ Հենրի (առաջին կնոջից) և Դևիդը (երկրորդ կնոջից՝ Քեթլինից)։ Վիլիամը սիրողական խաղացող է եղել և 1937 թվականի սնուկերի աշխարհի առաջնության եզրափակիչի մասնակից, սակայն պարտվել է 5-3 հաշվով Քինգսլի Քեներլիին։

## Եզրափակիչներ

## Ծանոթագրություններ

Կատեգորիա:Անգլիացի սնուկերիստներ
Կատեգորիա:Սնուկերիստներ այբբենական կարգով
Վիդադ Քավար

**Վիդադ Քավար** (, ), Հորդանանի և Պաղեստինի էթնիկ ու մշակութային արվեստի աշխարհահռչակ կոլեկցիոներ։ Նա վերջին 50 տարիների ընթացքում հավաքել է զգեստների, կոստյումների, տեքստիլ և ոսկերչական իրերի լայն հավաքածու, որոնք ձգտում են պահպանել այն մշակույթը, որը մեծապես սփռվել է հակամարտությունների արդյունքում։ Քավարը հայտնի է որպես *Umm l'ibas al-falastini*, այսինքն՝ որպես պաղեստինյան զգեստների մայր։

## Կենսագրություն
Քավարը ծնվել է Ջալիլը Զանդ Իրանի և Հանեհ Սլեհ ընտանիքում։ Նրա հայրը՝ Ջալիլը, Պաղեստինում բրիտանական կրթական համակարգի մանդատի անչափահասների գործերով փորձառու ուսուցիչ և ղեկավար էր։ Նա մեծացել է Բեթղեհեմում։ Սովորել է Ռամալլահի Քվակերսի դպրոցում, ապա Բեյրութի ամերիկյան համալսարանում։ Քավարը իր հավաքածուները հասանելի է դարձրել համընդհանուր դիտման համար և  ամբողջ աշխարհից պաղեստինյան զգեսների ցուցադրանմուշներ է հավաքել։ Նա գրել է բազմաթիվ գրքեր պաղեստինյան ասեղնագործության մասին և ձգտում է ստեղծել մշակութային ասեղնագործության պատկերասրահ։ Վերջերս նա համագործակցել է Մարգարետ Սքինների հետ՝ ստեղծելով «*Կարերի գանձարան. պաղեստինյան ասեղնագործության մոտիվները 1850-1950» *գիրքը։

Վիդադը ներկայումս Ամերիկյան Արևելյան հետազոտությունների կենտրոնի հոգաբարձուների խորհրդի անդամ է։ Վերջերս նա ստեղծել է Տիրազ կենտրոն ը, որտեղ գտնվում են հորդանանյան և պաղեստինյան մշակութային ավանդույթները պահպանող հավաքածուները։

## Հրատարակություններ
*Kawar, Widad: *Threads of Identity: Preserving Palestinian Costume and Heritage* ISBN 978-9963-610-41-9 Rimal Publications. 2011
*Kawar, Widad: *Pracht Und Geheimnis - Kleidung Und Schmuck Aus Palästina Und Jordanien* ISBN 3-923158-15-7 Rautenstrauch-Joest Museum Munich. 1987
*Kawar, Widad and Tania Nasir: *Palestinian Embroidery : Traditional "Fallahi" Cross-Stitch* ISBN 3-927270-04-0. Munich, State Museum of Ethnography. 1992.
*Widad Kawar and Shelagh Weir: *Costumes and Wedding Customs in Bayt Dajan*. 

## Ծանոթագրություններ

## Արտաքին հղումներ
*Պաշտոնական կայք
*

Կատեգորիա:Բեյրութի ամերիկյան համալսարանի շրջանավարտներ
Կատեգորիա:Պաղեստինցի կանայք
Կատեգորիա:Հավաքորդներ
Սուվինի (այլ կիրառումներ)

**Սուվինի**, կարող է վերաբերել՝
* Սուվինի - համայնք Ֆրանսիայում, որը գտնվում է Օվերն մարզի Ալյեի գավառում
* Սուվինի - կանտոն Ֆրանսիայում
Մայի Մասրի

**Մայի Մասրի** (, ), ԱՄՆ-ում կրթություն ստացած պաղեստինյան ռեժիսոր, ով նկարահանել է ինը ֆիլմ։

## Կենսագրություն
Մասրին ծնվել է 1959 թվականի ապրիլի 2-ին, Հորդանանի Ամման քաղաքում։ Հայրը՝ Մունիբ Մասրին է, ով արմատներով Նաբլուսից էր, իսկ մայրը ԱՄՆ-ի Տեխաս նահանգից է։ Մասրին մեծացել է Բեյ­րութում, որտեղ նա ապրել է իր կյանքի մեծ մասը։ 1981 թվականին ավարտել է Սան Ֆրանցիսկոյի համալսարանը։ Դրանից հետո նա վերադարձել է Բեյրութ և սկսել է ֆիլմեր նկարահանել։

## Անձնական կյանք
Մասրին ծանոթացել է իր ամուսնու՝ լիբանանցի ռեժիսոր Ժան Շամունի հետ 1982 թվականին։ Նրանք միասին մի քանի ֆիլմեր են նկարահանել։ Զույգը ամուսնացել է 1986 թվականին, և ունեն երկու դուստր՝ Նոուրը և Հանան։ Նոուրը փոխգործակցության դիզայներ է և ավարտել է Փարսոնս դիզայնի դպրոցը։ Հանան դերասանուհի և ռեժիսոր է, ապրում է Նյու Յորքում։

## Աշխատություններ
### Ֆիլմագրություն
Մասրիի ֆիլմերը, որոնց ուշադրության կենտրոնում են գտնվում Պաղեստինը և Միջին Արևելքը, ստացել են բազմաթիվ մրցանակներ ամբողջ աշխարհի կինոփառատոներում։

* *Under the Rubble* (1983)
* *Wild Flowers: Women of South Lebanon* (1986)
* *War Generation* (1989)
* *Children of Fire* (1990)
* *Suspended Dreams* (1992)
* *Hanan Ashrawi: A Woman of Her Time* (1995)
* *Children of Shatila* (1998)
* *Frontiers of Dreams and Fears* (2001)
* *Beirut Diaries* (2006)
* *33 Days* (2007)
* *[[3000 Nights]]* (2015)

### Հոդվածներ
* Masri, Mai. (January 2008) "Transcending Boundaries" , *This Week in Palestine*.

## Ծանոթագրություններ

## Արտաքին հղումներ
* Mai Masri  at "Dreams of a Nation", Columbia University
* Interview 
* Dubai Women's College biography
*  Mai Masri Palestinian Filmmaker 
* Zenith Foundation website 

Կատեգորիա:Պաղեստինցի կանայք
Կատեգորիա:Պաղեստինցի ռեժիսորներ
Կատեգորիա:Պաղեստինցի ֆեմինիստներ
Խուան Խոսե Նոգես

**Խուան Խոսե Նոգես Պարտալատին** (; ), Իսպանացի ֆուտբոլիստ և մարզիչ։

## Կարիերա
### Խաղային կարիերա
Խուան Խոսե Նոգեսը իր ֆուտբոլային կարիերան սկսել է իսպանական Տոռնատես ակումբում։ 1930 թվականին Խուանը տեղափոխվել է իսպանական Բարսելոնա ակումբ։ Բարսելոնայում Խուանը իր նորամուտը նշել է ապրիլի 12-ին, երբ Բարսելոնան ոչ ոքի 1-1 խաղաց Ռասինգի դեմ։ Այդ ժամանակ Խուանը իր մասնակցությամբ օգնեց Բարսելոնային 5 անգամ նվաճել Կատալոնիայի առաջնության հաղթողի տիտղոսը։

### Կարիերան հավաքականում
Խուանը խաղացել է 2 հավաքականում։ Կատալոնական թիմում նա անցկացրել է 10 խաղ, այդ թվում խաղացել է Իսպանիայի հավաքականի դեմ, ովքեր 1934 թվականին պատրաստվում էին աշխարհի առաջնությանը, և կատալոնացիները պարտվեցին 2-0 հաշվով։ Բայց Խուանի խաղով տպավորվել էին իսպանիայի ազգային թիմը և իսպանացիների խնդրանքով Խուանը տեղափոխվեց Իսպանիայի հավաքական։ Այնտեղ նա անցկացրեց 1 խաղ, որի շնորհիվ իսպանացիները հայտնվեցին 1/4 եզրափակչում։ Խուանը փոխարինման դուրս եկավ, առաջին խաղում վնասվածք ստացած Ռիկարդո Սամորայի փոխարեն։ Ֆուտբոլի աշխարհի առաջնության ավարտից հետո նա վերադարձավ Կատալոնիա, որտեղ կատալոնացիները խաղացել են 2 խաղ Բրազիլիայի դեմ։ Առաջին խաղում կատալոնացիները հաղթել են 2-1 հաշվով, իսկ 2-րդ խաղը ավարտվել է ոչ ոքի 2-2։

### Մարզչական կարիերա
Իր խաղային կարիերայի ավարտից հետո Խուանը անցել է մարզիչի աշխատանքի և սկսել է գլխավորել Բարսելոնան։ Իր առաջին մրցաշրջանում Բարսելոնային հաջողվել է նվաճել ֆուտբոլի Իսպանիայի գավաթը, որտեղ կատալոնացիները խաղացել են Ատլետիկո մադրիդի դեմ և կարողացել են լրացուցիչ ժամանակում հաշվի մեջ առավոլության հասնել 4-3։ Բայց առաջնությունում թիմը խաղացել է միջակ և խուսափել է սեգունդա դուրս գալուց։ Իսկ հաջորդ մրցաշրջանում Բարսան ավելի լավ է խաղացել։ Առաջնությունում կատալոնացիները գրավել են երրորդ հորիզոնականը, իսկ ազգային գավաթում նրանք դուրս են եկել կիսաեզրափակիչ փուլ, որտեղ խաղացել են Մադրիդի Ռեալի դեմ։ Առաջին խաղում կատալոնացիները հաղթել են 3-0, իսկ պատասխան խաղում պարտվել են 1-11։
Բարսելոնայից հետո Խուանը մարզել է Խիմնաստիկ ակումբը, որի ժամանակ ակումբը մեծ թռիչքների է հասել։ Թիմի հետ Խուանը կիսաեզրափակիչ է հասել, բայց պարտվել է Էսպանյոլին։ Ակումբի հիմնական ձեռքբերումը տեղի է ունեցել 1948 թվականի հունվարի 11-ին, երբ Խիմնաստիկը հաղթել է Ռեալ Մադրիդին Սանտիագո Բեռնաբեու մարզադաշտում, որը դեռևս ռեկորդային ցուցանիշ է, քանի որ Խիմնաստիկը միակ ակումբն է, որ առաջին խաղում կարողացել է հաղթել Ռեալ Մադրիդին Սանտյագո Բեռնաբեու մարզադաշտում։
Նա մարզել է նաև Էսպանյոլը, Սպորտինգը և Լյեյդան, որտեղ նա աշխատել է առանց որևէ ձեռքբերումների։

## Ձեռքբերումներ
### Ֆուտբոլիստ
* Կատալոնիայի չեմպիոն - 1930, 1931, 1932, 1935, 1936
### Մարզիչ
* Իսպանիայի գավաթի հաղթող - 1942

## Աղբյուրներ
* Профиль на sportec.es 
* тренеры «Барселоны»
* Профиль на lfp.es 
* Профиль на fcbarcelona.com 
* Тренерский профиль на lfp.es
* Профиль на fcbarcelonaonline.com 
## Ծանոթագրություններ

Կատեգորիա:Իսպանացի տղամարդ ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կատեգորիա:Տղամարդկանց ֆուտբոլի դարպասապահներ
Կատեգորիա:Իսպանիայի հավաքականի ֆուտբոլիստներ
Կատեգորիա:Ռեալ Սարագոսայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Բարսելոնայի ֆուտբոլիստներ
Սուվորովկա (այլ կիրառումներ)

**Սուվորովկա**, կարող է վերաբերել՝
* Սուվորովկա - գյուղակ Ռուսաստանի Ռոստովի մարզի Օկտյաբրսկի շրջանում
* Սուվորովկա - գյուղ Ռուսաստանի Լիպեցկի մարզի Ելեցկի շրջանի կազմում
* Սուվորովկա - գյուղ Ուկրաինայի Նիկոլաևի մարզի Նովայա Օդեսայի շրջանում։ Բնակավայրը նախկինում նաև անվանվել է Դիկի (Բուլգարսկի), Սուվորով (Սուվորովսկի)
Ֆուտբոլի Ասիայի գավաթ

**Ասիայի ազգերի գավաթը** միջազգային ֆուտբոլային մրցաշար է, որին մասնակցում են ասիական ֆուտբոլային հավաքականները։ Այն երկրորդ ամենահին մայրցամաքային գավաթն է աշխարհում Կոպա Ամերիկայից հետո։ Մրցաշարի հաղթող թիմը դառնում է Ասիայի չեմպիոն և ավտոմատ կերպով մասնակցում է Կոնֆեդերացիաների գավաթին։

Ասիայի գավաթը առաջին անգամ անցկացվել է 1956 թվականին Հոնկոնգում և դրանից հետո անցկացվել է 4 տարին մեկ մինչև 2004 թվականի գավաթը։ Այնուամենայնիվ, Ասիայի գավաթի տարիներին անցկացվում էին նաև Եվրոպայի առաջնությունը և Ամառային օլիմպիական խաղերը, և կազմակերպիչները որոշեցին փոխել անցկացման տարիները ավելի քիչ իրադարձություններով լի տարի, և 2004 թվականից հետո հաջորդ Ասիայի գավաթը անցկացվեց 2007 թվականին, որից հետո նույնպես գավաթները սկսեցին անցկացվել 4 տարին մեկ։

## Պատմություն
Ասիայի ֆուտբոլի կոնֆեդերացիայի ստեղծումից 2 տարի անց՝ 1954 թվականին առաջին անգամ անցկացվեց Ասիայի գավաթը Հոնկոնգում։ 1956-ից 1964 թվականներին գավաթին մասնակցում էին 4 երկրներ՝ գավաթի հյուրընկալող երկիրը և Կենտրոնական, Արևելյան ու Արևմտյան Ասիաների գավաթների հաղթողները։ Իրանը հաղթեց 1968, 1972 և 1976 թվականների Ասիայի գավաթները։

1980 թվականին Քուվեյթը դարձավ առաջին արաբական հավաքականը, որը հաղթել է Ասիայի գավաթում, ինչին հաջորդեցին Սաուդյան Արաբիայի՝ 1984 և 1988 թվականների տպավորիչ հաղթանակները։

Ճապոնիան Ասիայի գավաթի ամենատիտղոսակիր հավաքականն է։ Նրանք հաղթել են 1992, 2000, 2004, 2011 թվականների գավաթները։

2007 թվականին Ավստրալիան առաջին անգամ մասնակցեց Ասիայի գավաթին, սակայն դուրս մնաց քառորդ եզրափակչից, իսկ գավաթը իր պատմության մեջ առաջին անգամ հաղթեց Իրաքը։

2011 թվականի Ասիայի գավաթին Ավստրալիան հասավ մինչև եզրափակիչ, սակայն պարտվեց Ճապոնիային լրացուցիչ ժամանակում։ 2015 թվականի գավաթը առաջին անգամ անցկացվեց Ավստրալիայում։ Ավստրալիան և Հարավային Կորեան հասան եզրափակիչ, և Ավստրալիան հաղթեց լրացուցիչ ժամանակում 2-1 հաշվով։

2019 թվականի Ասիայի գավաթը անցկացվելու է ԱՄԷ-ում։

## Անցկացման ձևաչափը
### Եզրափակիչ մրցաշար
Եզրափակիչ մրցաշարը անցկացվում է 2 փուլով՝ խմբային փուլ և փլեյ-օֆֆ։ Խմբային փուլի ամեն խմբում մրցում են 4 թիմ, որոնք իրար մեջ խաղում են 3-ական խաղ։ Խմբի հաղթողն ու երկրորդ տեղ գրաված թիմն անցնում են փլեյ-օֆֆ։ Փլեյ-օֆֆ-ում 8 թիմերը զույգերով խաղում են 1 խաղ, իսկ հաղթողներն անցնում են հաջորդ փուլ։ Այսպես քառորդ եզրափակչից եզրափակիչ, որտեղ մրցող 2 թիմերի միջև որոշվում է գավաթի հաղթողը։ 2019 թվականից Ասիայի գավաթին կմասնակցի 16-ի փոխարեն 24 թիմ։

## Արդյունքներ

### Արդյունքները ըստ երկրների

### Հաղթողները ըստ շրջանների

## Ծանոթագրություններ

## Արտաքին հղումներ
* Ասիայի գավաթը ԱՖԿ-ի էջում
* Ասիայի գավաթի վիճակագրությունը RSSSF-ի արխիվում

Կատեգորիա:Ֆուտբոլի Ասիայի գավաթ
Բուրգասյան ծովածոց

**Բուրգասյան ծովածոց** (), Բուլղարիայի սևծովյան խոշորագույն ծովածոցերից մեկը։ Նրա հյուսիսային կետը՝ Պոմորիեի նավակայանն է, իսկ հարավայինը՝ Ակին հրվանդանը։

## Նկարագրություն
Առավելագույն լայնությունը կազմում է 41 կմ, առավելագույն խորությունը` 25 մետր։ Աղիությունը 17 ‰ է, ավազը՝ մագնետիտային։ Ծովածոցից արևմուտք առանձնանում է ծովալճակային տիպի լիմանների խումբը, որը հայտնի է ընդհանրական՝ Բուրգասյան լճեր անվանումով, որոնց թվում են Բուրգասը, Մանդրան, Աթանասովոն և Պոմորիսկոյեն։ Ծովածոցի հարավային մասում են գտնվում բուլղարական հայտնի կղզիներ Սուրբ Իվանի, Սուրբ Պյետրի, Սուրբ Անաստասիայի (հնում Բոլշևիկ) և Սուրբ Թովմասի կզղիները։

## Ափամերձ ենթակառուցվածքներ
Ծովածոցում է գտնվում բուլղարական ամենահայտնի քաղաքներից մեկը՝ Բուրգասը։ Նաև ափին է գտնվում Պոմորիե, Սոզոպոլ, Նեսեբր քաղաքները։ Բուրգասյան ծովածոցը հանդիսանում է Սև ծովի ամենաարևմտյան կետը։

## Պատկերասրահ

Պատկեր:Windsurf in Bay of Burgas.JPG|Հողմասահք ծովածոցում
Պատկեր:Windsurf in Bay of Burgas1.jpg|Հողմասահքեր
Պատկեր:Bay of Burgas.jpg|Գիշերային ծովածոցը:
Պատկեր:Бургас Плаж.jpg|Բուրգասի լողափը:
Պատկեր:Bakarlakapanorama.jpg|Ծովածոցի հարավային մասի համայնապատկերը:


## Ծանոթագրություններ

## Գրականություն
* 

## Արտաքին հղումներ
* Карта залива

Կատեգորիա:Բուլղարիայի ջրային մարմիններ
Կատեգորիա:Բուրգասի մարզ
Վերին Յաշթխվա

**Վերին Յաշթխվա** (վրացերեն՝ ზემო იაშთხვა), գյուղ Աբխազիայի Սուխումի շրջանում, Սուխումից 8 կմ հյուսիս։ Գտնվում է ծովի մակարդակից 150 մ բարձրության վրա։

## Բնակչությունը
1959 թվականին գյուղն ուներ 538 բնակիչ, հիմնականում հայեր, իսկ 1989 թվականին՝ 454 բնակիչ, կրկին հիմնականում հայեր։

Բնակիչներն զբաղվում են ծխախոտի, եգիպտացորենի մշակությամբ, այգեգործությամբ, անասնապահությամբ, շերամապահությամբ և մեղվաբուծությամբ։ Գյուղն ուներ հայկական տարրական դպրոց և ակումբ։

Գյուղը հիմնադրել են Տրապիզոնի շրջակայքի գյուղերից եկած հայերը` 1890 թվականին։

## Ծանոթագրություններ

Կատեգորիա:Աբխազիայի գյուղեր
Կատեգորիա:Աբխազիայի հայաբնակ գյուղեր
Սալմա Ջեյյուսի

**Սալմա Խադրա Ջեյյուսի** (), պաղեստինցի բանաստեղծ, գրող, թարգմանիչ և անթոլոգիստ։ Թարգմանություն արաբերենից (PROTA) նախագծի հիմնադիրն ու տնօրենն էր, որը կոչված է ապահովելու արաբական գրականության թարգմանությունը անգլերեն։

## Կենսագրություն
Սալմա Խադրա Ջեյյուսին ծնվել է Ցֆատեում պաղեստինցի հոր՝  Արաբական ազգայնական Սուբհի ալ-Խադրայի և լիբանանցի մոր ընտանիքում։ Երուսաղեմում այցելել է միջնակարգ դպրոց, ապա ուսումնասիրել է արաբերեն և անգլիական գրականություն Բեյրութի ամերիկյան համալսարանում։ Ամուսնացել է հորդանանցի դիվանագետի հետ, ումից նա ունեցել և դաստիարակել է երեք երեխաներին։

1960 թվականին նա հրատարակել է իր առաջին բանաստեղծական ժողովածուն՝ *Վերադարձ երազական շատրվանին* (անգլ.՝ Return from the Dreamy Fountain): 1970 թվականին նա Լոնդոնի համալսարանում պաշտպանել է թեկնածուական ատենախոսությունը արաբական գրականության վերաբերյալ։ Նա 1970 թվականից 1973 թվականը դասավանդել է Խարթումի համալսարանում, ապա Ալժիրի և Կոնստանտիի համալսարաններում (1973-1975 թթ)։ 1973 թվականին նա Հյուսիսային Ամերիկայի Մերձավոր Արևելքի ուսումնասիրության ասոցիացիայի կողմից (անգլ.՝ Middle East Studies Association of North America) հրավիրվել է Կանադա և ԱՄՆ դասախոսության։ 1975 թվականին Յուտայի համալսարանը առաջարկել է նրան վերադառնալ համալսարան որպես արաբական գրականության պրոֆեսոր։

Նա խրախուսել է արաբական գրականության և մշակույթի տարածմանը։ Նա թարգմանություն արաբերենից (PROTA) նախագծի հիմնադիրն ու տնօրենն էր, որը կոչված է ապահովելու արաբական գրականության թարգմանությունը անգլերեն։ Հետագայում նա հիմնել է Արևելք-Արևմուտք Նեքսուսը։

## Աշխատություններ
* (կրթ.) *Modern Arabic poetry: an anthology*, 1987
* (կրթ.) *The Literature of modern Arabia: an anthology*, Columbia University Press, 1988
* (կրթ.) *Anthology of Modern Palestinian Literature*, Columbia University Press, 1992
* (կրթ.) *The Legacy of Muslim Spain*, 2 vols, 1992
* (կրթ.) *Modern Arabic drama: an anthology*, 1995
* (թարգմանել է Թրևոր ԼեԳասսիքի հետ) *'[[The Secret life of Saeկրթ.: the Pessoptimist]]* by Emile Habibi, 2002.
* (կրթ.) *Short Arabic plays: an anthology*, 2003.
* (կրթ.) *Modern Arabic fiction: an anthology*, 2004.
* (կրթ.) *Beyond the dunes: an anthology of modern Saudi literature*, 2005
* (կրթ.) *Human rights in Arab thought: a reader*, 2009
* (կրթ.) *Classical Arabic stories: an anthology*, 2010.

## Ծանոթագրություններ

Կատեգորիա:Պաղեստինցի գրողներ
Կատեգորիա:Պաղեստինցի բանաստեղծներ
Կատեգորիա:Պաղեստինցի թարգմանիչներ
Կատեգորիա:20-րդ դարի կին գրողներ
Կատեգորիա:Պաղեստինցի կին գրողներ
Կատեգորիա:Բեյրութի ամերիկյան համալսարանի շրջանավարտներ
Կատեգորիա:21-րդ դարի կին գրողներ
Կատեգորիա:Երկարակյացներ
Սուրան (այլ կիրառումներ)

**Սուրան**, կարող է վերաբերել՝
* Սուրան - գետ Ռուսաստանում, Ինզերի վտակը
* Սուրան - քաղաք Սիրիայի Արաբական Հանրապետության Համայի մարզի Համայի գավառում
Սաուդյան Արաբիայի ֆուտբոլի ազգային հավաքական

**Սաուդյան Արաբիայի ֆուտբոլի ազգային հավաքականը** ներկայացնում է Սաուդյան Արաբիան ֆուտբոլի միջազգային մրցաշարերում և առանձին հանդիպումներում։ Կառավարվում է Սաուդյան Արաբիայի ֆուտբոլի ֆեդերացիայի կողմից։

Սաուդյան Արաբիան համարվում է Ասիայի ամենահաջողակ թիմերից մեկը։ Նրանք 3 անգամ հաղթել են Ասիայի գավաթը (1984, 1988 և 1996) և 4 անգամ որակավորվել են աշխարհի առաջնությունների։ Աշխարհի առաջնություններին նրանց լավագույն արդյունքը եղել է 1/8 եզրափակիչը 1994 թվականին, իսկ մնացած առաջնություններին նրանք չեն կարողացնել անցնել խմբային փուլի արգելքը։

ՖԻՖԱ-ի դասակարգման աղյուսակում զբաղեցնում է 53-րդ հորիզոնականը՝ 2017 թվականի հունիսի 1-ի դրությամբ։

## Ծանոթագրություններ

## Արտաքին հղումներ
* Սաուդյան Արաբիայի հավաքականի պաշտոնական կայքը
* Սաուդյան Արաբիայի ֆուտբոլի ֆեդերացիայի պաշտոնական կայքը 
* Սաուդյան Արաբիայի հավաքականը FIFA.com-ում 
* Սաուդյան Արաբիայի հավաքականը soccerway.com կայքում
Ջոել Բեհլոկ

**Ջոել Բեհլոկ** կամ **Ժոել Բեհլոկ** (արաբերեն։ جويل بحلق), լիբանանցի գեղեցկության թագուհի, հաղթել է "Միսս Լիբանան 1997" գեղեցկության մրցույթը։

## Կարիերա
Բեհլոկը սովորել է Լիբանանի պետական համալսարանում։ 
ձախից|մինի|Ջոել Բեհլոկի Արքայադուստր Շիմա կանացի գլխավոր դերով՝ "The Last Cavalier"  դրամատիկական սերիալում:
Միսս Լիբանան ընտրվելուց հետո նա սկսել է իր կարիերան ոսկերչական իրերի և ոսկյա զարդերի գովազդային հոլովակներում նկարահանումով, ապա 2002 թվականին նա "The Last Cavalier"  դրամատիկական սերիալում ստացել է գլխավոր դեր։ Ավելի ուշ, նա եղել է նորաձևության ծրագրի հաղորդավարուհի, որը կոչվել է հենց իր պատվին՝ "Նորաձևությունը Ջոելի հետ": Ի վերջո նա ինքնուրույն սկսել է աշխատել որպես նորաձևության դիզայներ։

## Անձնական կյանքը
Ջոելը ամուսնացած է Ադել Նադերիի հետ։ Նրանք ունեն երեք երեխա։

## Ծանոթագրություններ

Կատեգորիա:Լիբանանցի դերասանուհիներ
Կատեգորիա:Լիբանանցի դիզայներներ
Կատեգորիա:Նորաձևության դիզայներներ